Έκθεση Τεκμηρίωσης της συμμόρφωσης των έργων ύδρευσης με την ολιστική προσέγγιση των υδάτων (κατά τη μεταβατική περίοδο εφαρμογής της)

**Α. ΣΧΕΔΙΑΣΜΟΣ – ΖΗΤΗΣΗ**

**A1 - Στοιχεία και προβολές πληθυσμού: Έχουν χρησιμοποιηθεί τα πιο πρόσφατα επίσημα στοιχεία απογραφής και άλλες αναγνωρισμένες βάσεις δεδομένων;**

Γίνεται σχετική παραπομπή από τον δικαιούχο στο Γενικό Σχέδιο Ύδρευσης ή το Γενικό Σχέδιο Υπηρεσιών Ύδατος (ν. 5037/2024), στην Προκαταρκτική, Προμελέτη, Οριστική μελέτη του έργου με αναφορά στα σχετικά κεφάλαια/υποκεφάλαια.

Αν η μελέτη δεν περιλαμβάνει τα ζητούμενα στοιχεία, ο δικαιούχος τεκμηριώνει ότι ο σχεδιασμός του έργου είναι συμβατός με τα στοιχεία των απογραφών, τις ιστορικές τάσεις και τις κοινωνικοοικονομικές εξελίξεις του ισοδύναμου πληθυσμού.

Εκπλήρωση: ΝΑΙ ή ΟΧΙ

**A2 – Αριθμός τουριστών και προβλέψεις: έχουν ληφθεί υπόψη οι μετρούμενες εποχιακές διακυμάνσεις πληθυσμού;**

Γίνεται σχετική παραπομπή από τον δικαιούχο στο Γενικό Σχέδιο Ύδρευσης ή το Γενικό Σχέδιο Υπηρεσιών Ύδατος (ν. 5037/2024), στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια όπου παρουσιάζονται οι εκτιμήσεις της εποχιακής πληθυσμιακής διακύμανσης.

Αν η μελέτη δεν περιλαμβάνει τα ζητούμενα στοιχεία, ο δικαιούχος τεκμηριώνει ότι ο σχεδιασμός του έργου είναι συμβατός με τα στοιχεία των απογραφών, τις ιστορικές τάσεις και τις κοινωνικοοικονομικές εξελίξεις του ισοδύναμου πληθυσμού.

Εκπλήρωση: ΝΑΙ ή ΟΧΙ

**A3– Τρέχουσα ζήτηση νερού: Η τρέχουσα ζήτηση νερού βασίζεται στην πραγματική μετρούμενη ζήτηση νερού;**

Γίνεται σχετική παραπομπή από τον δικαιούχο στο Γενικό Σχέδιο Ύδρευσης ή το Γενικό Σχέδιο Υπηρεσιών Ύδατος (ν. 5037/2024), στην Προκαταρκτική, Προμελέτη ή Οριστική μελέτη του έργου με αναφορά στα σχετικά κεφάλαια/υποκεφάλαια, όπου παρουσιάζεται ο υπολογισμός της ζήτησης νερού βάσει πραγματικών στοιχείων.

Αν η μελέτη δεν περιλαμβάνει σχετική ανάλυση, απαιτείται από τον δικαιούχο τεκμηρίωση ότι κατά τον σχεδιασμό λαμβάνονται υπόψη τιμές ειδικής κατανάλωσης νερού με διαφοροποίηση ανά κατηγορία πληθυσμού, σύμφωνα με στοιχεία της βιβλιογραφίας ή/και των τεχνικών προδιαγραφών υλοποίησης έργων.

Εκπλήρωση: ΝΑΙ ή ΟΧΙ

**Β. ΑΝΑΛΥΣΗ ΕΠΙΛΟΓΩΝ**

**B1 – Αποδεικνύεται για τα κύρια στοιχεία του έργου ότι η λύση που επιλέχθηκε είναι η βέλτιστη;**

Γίνεται σχετική παραπομπή από τον δικαιούχο στο Γενικό Σχέδιο Ύδρευσης ή το Γενικό Σχέδιο Υπηρεσιών Ύδατος (ν. 5037/2024), στην Προκαταρκτική, Προμελέτη ή Οριστική μελέτη ή/και στη Μελέτη Περιβαλλοντικών Επιπτώσεων (ΜΠΕ), του έργου με αναφορά στα σχετικά κεφάλαια/υποκεφάλαια.

Σημειώνεται πως ειδικά στα έργα παροχής πόσιμου νερού μπορεί η επιλεχθείσα λύση να είναι και η μοναδική (single option solution), όπως στην περίπτωση ενός εσωτερικού δικτύου ύδρευσης (επέκταση ή αντικατάσταση), στοιχείο που πρέπει να τεκμηριώνεται από τον δικαιούχο. Αν η μελέτη δεν περιλαμβάνει την ανάλυση επιλογών ως οφείλει σύμφωνα με τα οριζόμενα στην ΥΑ ΔΝΣβ/1732/ΦΝ466/2019 (περιεχόμενα τεχνικών μελετών) και την ΥΑ οικ. 170225/2014 (περιεχόμενα ΜΠΕ), ο δικαιούχος επιβεβαιώνει οτι η επιλεχθείσα λύση είναι μοναδική.

Εκπλήρωση: ΝΑΙ ή ΟΧΙ

**Γ. ΠΛΗΡΟΤΗΤΑ ΠΡΑΞΗΣ**

**Γ1 - Πληρότητα της υποδομής: Tο έργο παρέχει λύσεις που συνεισφέρουν στην εξασφάλιση της επάρκειας και την αναβάθμιση της ποιότητας του πόσιμου νερού του/των εξυπηρετούμενων οικισμού/ων; Οι επενδύσεις που προτείνονται έχουν προκύψει κατά προτεραιότητα από ένα συνολικό κατάλογο αναγκαίων επενδύσεων;**

Τεκμηριώνεται από τον δικαιούχο η αναγκαιότητα-προτεραιότητα του έργου σε σχέση με άλλα, με βάση το Γενικό Σχέδιο Ύδρευσης ή το Γενικό Σχέδιο Υπηρεσιών Ύδατος (ν. 5037/2024), ή το Εθνικό Επιχειρησιακό Σχέδιο για το Πόσιμο Νερό (ΕΕΣΝ) ή άλλο στρατηγικό ή επιχειρησιακό σχέδιο ανάλογης κλίμακας.

Εκπλήρωση: ΝΑΙ ή ΟΧΙ

**Γ2 - Προσωπικό: Έχει διοριστεί ειδική Ομάδα Υλοποίησης Έργου και Επιβλέπων Μηχανικός (ή διατίθενται κονδύλια για αυτό); Έχουν αναλυθεί και συμπεριληφθεί στον προγραμματισμό στελέχωσης οι πρόσθετες επιχειρησιακές ανάγκες σε προσωπικό;**

Υποβάλλεται από τον δικαιούχο (α) το οργανωτικό σχήμα της ομάδας έργου (ονομαστικά, με αναφορά στην ειδικότητα, την υπηρεσιακή μονάδα, τη σχέση εργασίας, τον ρόλο/αρμοδιότητα, το σχετικό υποέργο και την προβλεπόμενη απασχόληση), (β) το οργανωτικό σχήμα της επίβλεψης κάθε τεχνικού υποέργου.

Υποβάλλεται από τον κύριο του έργου πίνακας προσωπικού λειτουργίας και συντήρησης του ολοκληρωμένου έργου (με αναφορά στον αριθμό, τις απαιτούμενες ειδικότητες, τα καθήκοντα).

Εκπλήρωση: ΝΑΙ ή ΟΧΙ

**Γ3 - Προστασία νέων υποδομών: Προστατεύονται οι συνιστώσες του έργου από όμβρια ύδατα/πλημμύρες/κλιματική αλλαγή;**

Η απαίτηση αυτή καλύπτεται με το κριτήριο «Ενίσχυση της κλιματικής ανθεκτικότητας» (2η ομάδα κριτηρίων του ΣΔΕ).

Εκπλήρωση: ΝΑΙ ή ΟΧΙ

**Δ. Τιμολογιακή Πολιτική**

**Δ1 – Τιμολογιακή πολιτική: Υπάρχει τιμολογιακή πολιτική, η οποία μπορεί να δικαιολογηθεί, όπως για να μπορέσει ο φορέας εκμετάλλευσης (συμπεριλαμβανομένου του έργου) να επιτύχει βιωσιμότητα ταμειακών ροών, δηλαδή κάλυψη του κόστους, συμπεριλαμβανομένης της συντήρησης και αντικατάστασης των περιουσιακών στοιχείων, και να είναι προσιτό στους τελικούς χρήστες;**

Υποβάλλεται με την πρόταση απόφαση διαπίστωσης διαχειριστικής επάρκειας του παρόχου από τη ΡΑΑΕΥ η οποία έχει εκδοθεί σύμφωνα με τα οριζόμενα στις διατάξεις των άρθρων 12Α και 12Β του ν. 4001/2011 (Α΄ 179) και τις εν ισχύ εφαρμοστικές διατάξεις. Εναλλακτικά, τεκμηριώνεται από τον δικαιούχο η ύπαρξη τιμολογιακής πολιτικής, η χρηματοοικονομική βιωσιμότητα και η ανάκτηση κόστους.

Επισημαίνεται ότι η χρηματοοικονομική βιωσιμότητα των παρόχων αποτελεί κριτήριο που λαμβάνεται υπόψη για την έκδοση πιστοποίησης διαχειριστικής επάρκειας από τη ΡΑΑΕΥ, σύμφωνα με τα οριζόμενα στις διατάξεις των άρθρων 12Α και 12Β του ν. 4001/2011 (Α΄ 179) και την υπ’ αριθ. ΥΠΕΝ/ΔΣΔΥΥ/53924/460/2023 (Β' 3309).

Εκπλήρωση: ΝΑΙ ή ΟΧΙ